Spoštovani!

Kot ste bili včeraj obveščeni, se učenci 6., 7. in 8. razredov v šolo vračajo v sredo, 3. 6. 2020.

Obveščamo vas, da bo pouk potekal po prilagojenem urniku, ki bo v nedeljo objavljen na spletni strani šole. Učenci od 6. -9. razreda bodo s poukom pričenjali ob 7.30 in zaključili ob 11.55, razen izjem, ki so zapisane v tabeli. Avtobusa proti domu bosta v obe smeri za te učence odpeljala ob 12.15 oz. ob 13.10. Vozni red za kombi vam bomo posredovali, ko bomo uredili vaše prijave. Po navodilih resornega ministrstva priporočamo peš hojo, uporabo skirojev in koles ter individualne prevoze s strani staršev, če je to le mogoče.

Učenci 6., 7. in 8. razredov, ki so bili ta teden povabljeni v šolo, naslednji teden k pouku pridejo v sredo, kot vsi ostali.

Kosilo bo potekalo v skupinah po časovnem razporedu.

Prihod v šolo in zbirna mesta so prikazana v spodnji tabeli.

|  |  |  |  |  |
| --- | --- | --- | --- | --- |
| RAZRED | ČAS PRIHODA | LOKACIJA | ZAKLJUČEK POUKA | KOSILO |
| 6.a | 7.30 | Gasilski dom | 11.55, razen petek/B ob 13.00 | 11.55 |
| 6.b | 7.30 | Vhod 1. triada | 11.55, razen četrtek/B ob 13.00 | 11.55 |
| 7.a | 7.30 | Vhod (6.-9. razred) | 11.55 | 11.55 |
| 7.b | 7.30 | Vhod v telovadnico za gledalce | 11.55 | 11.55 |
| 8.a | 7.30 | Začetek parkirišča za telovadnico | 11.55, razen torek ob 13.00 | 12.05 |
| 8.b | 7.30 | Konec parkirišča za telovadnico | 11.55, razen sreda ob 13.00 | 12.05 |
| 8.c | 7.30 | Igrišče (tribune) | 11.55, razen sreda ob 13.00 | 12.05 |
| 9.a | 7.30 | Igrišče (tuš) | 11.55, razen četrtek ob 13.00 | 12.05 |
| 9.b | 7.30 | Kmetija | 11.55, razen četrtek ob 13.00 | 12.05 |

**Šola bo do začetka pouka zaprta**. Prosimo vas, da otroke spodbudite, naj v šolo prihajajo ob določeni uri in naj se ne zadržujejo v okolici šole.

Posredujem vam povezavo do spletne ankete. Lepo vas prosim, da anketo **nujno izpolnite do nedelje, 31. 5. 2020 do 12.00.** Podatke iz ankete potrebujemo za načrtovanje organizacije prevozov in prehrane.

<https://forms.gle/cWBLCojdwTkWD6sZ9>

Po navodilih NIJZ boste morali starši, katerih otroci se bodo 3. 6. 2020 vrnili v šolo, za svojega otroka izpolniti izjavo »pred vstopom otroka v šolo ob sproščanju ukrepov za zajezitev širjenja COVID-19«.

Prosimo vas, da izjavo, ki jo pošiljam v prilogi, natisnete in izpolnite ter jo 3. 6. 2020 ob prihodu izročite učiteljici, ki bo pričakala vašega otroka.

V priponki vam posredujem okrožnico povezano z morebitnimi zdravstvenimi omejitvami za učenke in učence, pred vstopom v šolo. Prosim vas, da okrožnico preberete in **seznanite razredničarko, v kolikor se vaš otrok iz zdravstvenih razlogov v šolo ne bo vrnil.**

Hvala za vaše sodelovanje in lep pozdrav!

Mateja Hari